Πουρές με ψητές πατάτες και πέστο μυρωδικών
Είναι τέλεια ιδέα το νοστίμισμα του απλού πουρέ πατάτας με μοσχομυριστό πέστο από μυρώνια και καυκαλήθρες.
1 κιλό πατάτες, μέτριες πατάτες, όσο γίνεται ίδιου μεγέθους, 100 ml ελαιόλαδο, 70 γρ. πέστο μυρωδικών, σπιτικό*, αλάτι, φρεσκοτριμμένο πιπέρι
Για να φτιάξουμε τον πουρέ με ψητές πατάτες και πέστο μυρωδικών, ξεκινάμε πλένοντας και βουρτσίζοντας καλά τις πατάτες, χωρίς να τις ξεφλουδίσουμε. Τις σκουπίζουμε καλά, τις αλατίζουμε και τις τυλίγουμε μία μία με αλουμινόχαρτο. Τις ακουμπάμε στη σχάρα, σε ένα από τα μεσαία ράφια του φούρνου, και τις ψήνουμε σε φούρνο προθερμασμένο στους 180°C για περίπου 1 ώρα. Ελέγχουμε αν είναι έτοιμες, τρυπώντας τες με ένα μαχαίρι: πρέπει να τις διαπερνά εύκολα. Αν όχι, τις ψήνουμε για λίγα λεπτά ακόμα.Τις βγάζουμε από τον φούρνο και, όταν κρυώσουν λίγο ώστε να μπορούμε να τις πιάσουμε, αφαιρούμε το αλουμινόχαρτο και τις ξεφλουδίζουμε. Τις βάζουμε σε μέτρια κατσαρόλα, τοποθετούμε σε χαμηλή φωτιά και τις λιώνουμε με την πρέσα της πατάτας ή με πιρούνι, μέσα στο σκεύος, μέχρι να γίνουν ένας ομοιόμορφος πουρές. Αλατοπιπερώνουμε (το αλάτι με προσοχή, γιατί το πέστο που ακολουθεί είναι αλμυρό άρτυμα.Προσθέτουμε σταδιακά το ελαιόλαδο, ανακατεύοντας συνεχώς μέχρι να ενσωματωθεί στον πουρέ.Αποσύρουμε, ρίχνουμε το πέστο και ανακατεύουμε καλά.
Πατάτες,Χριστούγεννα,Vegan,Χορτοφαγικά